I mars 2009 ble det tatt arrest i MS «Andrea», og hun lå per februar 2010 i Split, Kroatia. I 2012 ble skipet solgt til Premier Cruises Ltd i Split, og omdøpt «Serenissima». Skipet ble ombygd i 2013 og satt inn i cruisetrafikk. I mai 2013 hadde «Serenissima» en grunnstøting nær Oban i Skottland. Grunnstøtingen skjedde på sand- og grusbunn, og det var ikke rapportert om skader - hverken på skipet eller personer.